
Derheq rewşa Kobanê PDKI 
û Komeleya Şoreşger ya 
Zehmetkêşên Kurdistana 
îranê daxûyaniyek hevbeş 
belav kirin 


Kobanê ne bi tenê ye 



P artiya Demokrat ya 
kurdistana îranê û 
Komeleya Şoreşger 
ya Zehmetkêşên Kurdistana 
îranê bi derkirina daxûya- 
niyeke hevbeş daxwaza 
piştevaniya civaka cîhanî ji 
berxwedana xelkê Kobanê 
di hemberî êrîşa terorîstên 
îslamxwaz ên DAÎŞ’ê de kirin. 

Di vê daxûyaniyê de herwisa 


ji xelkê Kurdistanê û Kurdên 
derveyî welat daxwaz hate 
kirin ku bi birêvebirina meşên 
nerazîbûnê, tevî piştevaniya 
xwe ji Kobanê, daxwaz ji 
civaka navneteweyî jî bikin ku 
piştevaniyê ji xelkê bê berevan 
ên Kobanê bikin. 

Ji aliyekî din ve meşên ner- 
azîbûnê li her dereke cîhanê 
dirêjî heye. Di meşên nerazîbûnê 


yên Kurdan di Kurdistana Bakûr 
de, heya amadekirina vê nûçeyê 
21 kes ji hêla hêzên dewleta Tirk 
ve hatine kuştin. 

Deqa daxûyaniya hevbeş ya 
Partiya Demokrat ya Kurdistana 
îranê û Komeleya Şoreşger ya 
Zehmetkêşên Kurdistana îranê, 
derheq piştevaniya ji xelkê 
Kobanê, di rûpela 2’ê de hatiye 
weşandin. 




Hezek Şîrîn (Şûrê şîrîn), 
û fîlma Çi, bi çi amancekê 



hff: 

Terajîdiya Kobanê û çend , * 
têdîtinek 

piştîna min nebîne, heya 
piştî rêûresmê jî ku bo wê- 
negirtinê em derketin . 

Xerckirin ji bo manio- 
stayan destmaye ye bo 
pêşerojê 

Rojnamevenên 

girtî! 

Şehab Xalidî 

R ûhanî di bersiva nûçegihanekê 
NBC’ê de, bi baweriyeke xurt, 
û bi bê ti şik û dudiliyekê 
ragehand ku di girtîgehên îranê de me 
ti rojnamevanekî girtî tuneye!. 

Ew bersiva navbirî rast gotinên 
Ehmedînijad anîne bîra min, ku wî jî bê 
ti dudiliyekê radigehand ku di îranê de 
me girtiyên siyasî tunînin. 

Ew bersivdayîna Rûhanî di demekê de 
ye ku saziya raporthinêrên bê sînor di 
rapora xwe ya salane de ragehandiye ku 
îran yek ji wan 5 girtîgehên herî mezin 
ên rojnamevanan di cîhanê de ye. Her- 
wisa Ban Kî Mon jî ragehand ku Hesen 
Rûhanî nekariye wan sozên xwe yên ku 
dabûne xelkê xwe, bi cih bîne. 

Herwisa niha di îranê de li gorî zanyari- 
yan çendîn rojnamevan di girtîgehan 
de ne, ku hinek ji wan piştî gihîştina 
Rûhanî bi posta serkomariyê hatine 
girtin. 

Ji aliyekî din ve, ew gotina wî di deme- 
kê de ye ku wî di dema piropagndeyan 
de soz dabû xelkê, ku nehêle di girtîge- 
hên îranê de, rojnamevanên girtî, û 
girtiyên siyasî bimînin. 

Di vir de pirsyar ji Rûhanî ev e ku gelo 
hekî rojnamevanên girtî tuninin, çima 
te soz dida ku wan azad bikî, hekî jî 
hene, çima wan derevên ew qas eşkere, 
ew jî di posta herîbilind ya yasayî 
ya welat wate serkomariyê de dikî?! 
Aliyê kêm te bigota ku eva pêwendî bi 
dezgeha Dadweriyê ve heye, û ew dibe 
bersiv bidin. 

Lê dîsan eşkere bû ku xelkê welatê 
me, nekarîne serkomarekî hilbijêrin ku 
bi sozên xwe emegdar be, jiber ku ti 
berbijareke xelkî û berevankarê rastîn 
yê mafên xelkê nikare ji parzînga Şêvra 
Nobedar (Şorayê Nigehban) re derbaz 
be, û derbazbûna Rûhanîji vê parzîngê 
re, bixwe belgeya herî baş bû bona vê 
ku xelk kumê xwe danên pêşiya xwe, 
û gel kumê xwe rast û rewan, bi bê 
xwexapandin hemşêvriyê bikin, da ku 
dîsan tîra xwe bi çewt û şaşî nehavêjin, 
lê mixabin dîsan şaşiyên berê dubare 
kirin, û eva jî encama şaşiyên wan!. 

Partiya Demokrat ya Kurdistana Iranê, û Komeleya 
Şoreşger ya Zehmetkêşên Kurdistana îranê, derheq îdi- 
aya Wezîrê îtilaata rejîma îranê ronkirinek bilav kirin. 


Deqa vê ronkirinê bi vî awayîye: 


R oja Sêşemî 15.07.1393 

(07.10.2014)’an, nûçeyek di 
ragehandinên giştî de hate 
bilav kirin ku Mehmûd Elewî Wezîrê 
îtilaata rejîma îranê her vê rojê, 
di Meclisa Şêvra îslamiya îranê de 
ragehandiye ku dezgeha îtilaata 
rejîmê di gel PDKÎ û Komelê bi ar- 
manca kêmkirina zirarên wan aliyan 
bo rejîmê civînek pêk aniye. 


Di vê derheqê de hewce ye ku em rab- 
igehînin, ya rastî eva ye ku heya niha tu 
guhertinek bi ser siyaset û kiryarên Ko- 
mara îslamiya îranê di hemberî Kurd 
û mafên wê de pêk nehatiye, heya ku 
hewcehî bi civîneke wisa kiribe. 


Bi vî awayî em hemû aliyekî agehdar 
dikin ku ev îdiaya rejîma Komara 
îslamiya îranê ew hinda ku pêwendî bi 
Partiya Demokrat ya Kurdistana îranê 






û Komeleya Şoreşger ya Zehmetkêşên 
Kurdistana îranê ve heye, bi tewahî ne 
rast e, û ne tenê me tu civînek bi rejîmê 
re tunebûye, belkû heya tu rasipardeyek 
jî di navbera me û rejîmê de nehatiye 
destbidestkirin, lewra em tewahiya 
axavtinên Mehmûd Elewî ku ne rast û 


bê bingeh in, ret dikin. 


Sekretariyeta 

Partiya Demokrat a Kurdistana 
îranê 

Komeleya Şoreşger ya Zehmetkêşên 
Kurdistana îranê 


Daxûyaniya hevparya Partiya Demokrat a Kurdistana 
îranê û Komeleya Şoreşger ya Zehmetkêşên Kurdistana 
îranê derheq Kobanê 


Deqa daxûyaniyê bi vî awayîye: 


C ivatên xelkê Kurdistana 
îranê! 

Herwek agehdar in, di heya- 
ma derbazbûyî de, terorîstên girûpa 
naskirî bi DAÎŞ’ê êrîşeke berfireh 
kirin ser bajarê Kobanê, û di encamê 
de dehan hezar kes ji tirsa komku- 
jiya terorîstan de aware bûn, û niha 
di rewşeke ne baş de jiyanê dikin, û 
ji aliyekî din ve ciwanên têkoşer û 
hêzên xebatkar ên akincî li Kobanê 
di hemberî vê êrîşa hovane de, dest 
dane bergiriyeke cesûrane, û di 
şerekî ne beramber de, bi îmkanatên 
herî kêm berevaniyê ji beşek ji xak û 
xelkê Kurdistanê dikin. 

Hevdem di gel vê, daxwaza me ji 





civaka cîhanî eva ye ku bi hawara xelkê 
Kobanê de herin, her di vê derheqê de jî 
em daxwazê ji xelkê mafxwaz ê Kurd- 



istanê dikin ku herwek di derbazbûyî de 
alîkarê beşên Kurdistanê bûn di demên 

Birêz Mistefa Hicrî 


Geşbîniya 

Pintagonêy 

baweriya 

Başûr 


Komara îslamiya îranê piştî bidawîhatina 
şerê îran û îraqê heya niha di sînoreke 
gellek berfirehtir ji sînorê îranê de, bo 
cîbicîkirina tenahiya sîstema xwe hewlê 

dide 


P intagonê di raporekê de, ku 
di van dawiyane de, radestî 
kongireya Amerîkayê kiriye, 
ragehandiye ku bizava leşkerî ya 
Komara îslamiya îranê, li çav salên 
borî guhertin bi ser de hatiye, û îranê 
siyaseta xwe ya êrîşkarane guheriye 
bi siyaseta bergirîkarane. 

Diyare ku em agehdarî vê yekê 
nînin ku ew norm û standardên ku 
nivîskarên raporê di warê çawaniya 
diyarîkirina siyaseta êrîşkarane, û 
siyaseta bergirîkarane, û ji hevûdu 
cudakirina van siyasetan berçav gir- 
tine, kîjan in. Vê yekê jî em dizanin 
ku ew rapor dikarin bibin bingeha 
biryardanên siyasî û diyarîkirina 
çawaniya pêwendiyan di gel Komara 
îslamiya îranê. 

Ku wisa bû bila em çavekî bi ser 
siyasetên îranê de, di warê çawaniya 


serederiya siyasî-leşkerî û çawaniya 
parvekirina hêzên xwe di herêmê de 
bigerînin. 

1 -1 îran tenê hikûmetek e li herêmê, 
û renge jî di tewahiya cîhanê de, ku 
di nav yek qewareyeke siyasî de, du 
hêzên fermî ên leşkerî hene, ku yek 
ji wan arteşa Komara îslamiya îranê 
ye, û ya din jî Spaha Pasdaran a 


Şoreşa îslamiya îranê ye. 

Vê yekê jî em dizanin ku erkên li 
ser milên wan organên leşkerî yên 
rejîmê jî, bi awayê jêr pênase ji wan 
re hatiye kirin: 

Arteşa Komara îslamiya îranê: 
Parêzgarîkirin ji sînorên îranê di 
hemberî êrîşa derekî de. 



Spaha Pasdaran ya Şoreşa îslamiya 
îranê: 

1 - Serkuta tevgerên nerazîbûnê yên 
civtên xelkê di navxwe ya îranê de. 

2- Ragirtina nifûza îranê li warê 
leşkerî û siyasî, di nav welatên 
herêmê, û yên cîran de. Yan bi awayê 
operasyonên rasterast ên leşkerî, wek 
li Sûriye û îraqê, yan jî bi awayê 
alîkarîkirin û birêvebirina rêkx- 
irawên girêdayî bi Komara îslamiya 
îranê, wekî Hizbullaha Lubnan û 
Hemas li Xezeyê, yan bi awayê 
destêwerdan û kontrolkirina ne 
rasterast ya siyasî ji riya gihandina 
alîkariyên malî û Îtilaatî, û herwisa 
handana hesta xelkê û rêkxirawên 
siyasî li dijî deshilateke taybetî, wek 
Behrîn û Yemen. 

3- Birêvebirina erkeke hevşêwe û 
hevterîb di gel erkên arteşê, wate her 
demekê arteş bi qasî hewce di gel 
siyasetên rejîmê hevaheng nebû, û 
bi qasî hewce guhdarê van siyasetan 
nebû. 

Hekî em çavên xwe li hemberî erka 
yekemîn ya Spaha Pasdaran, wate 
serkutkirina meşên nerazîbûnê yên 
xelkê medenî û bê berevan li ser hev 
danên, ku bi hemû xwendinekê si- 
yaseteke êrîşkarane ye, ne siyaseteke 
bergirîkarane, wek vê mînaka ku 
di sala 2009’an (1388’an) de, bi 
awayekî tewaw rêkxistinkirî û ber- 
fireh me dît. Erka duyemîn ya Spaha 
Pasdaran, ku beşa herî zêde ya dem 
û enirjî û têçûya Spaha Pasdaran 
jêre tê danîn, nakeve nav çarçoveya 
siyaseta bergirîkarane de, û bi hemû 
pêvaneyekê kar û kiryarên Spaha 
Pasdaran di vê beşê de, di pêxema 
siyaseta êrîşkarane de ye. 

1 -2 Komara Islamiya Iranê bona 
dabînkirina vê tişta ku bixwe navê 
tenahiya neteweyî (emniyeta milî) 
li ser dadinê, û di rastî de ew ye 
tenahiya sîstema Wilayeta Feqîh e, 
du bingehan berçav digre, û van her 
du bingehan jî piraktîze dike. 

Lê xala balkêş ev e ku ew bingeh her 
du jî di pêxema siyaseta êrîşkarane 
de ne, ne siyaseta bergirîkarane. Em 
dikarin van bingehan bi vî awyaî 
şirove bikin: 

A- Komara îslamiya îranê piştî 
bidawîhatina şerê îran û îraqê heya 
niha di sînoreke gellek berfirehtir 
ji sînorê îranê de, bo cîbicîkirina 
tenahiya sîstema xwe hewlê dide. 

Bi gotineke din eniyên berbirûbûna 
îranê û hêzên neyar, di sînorên îranê 
de nînin, û heya gellek vêdetir ji 
sînorên îranê ne. 

îran şerê mana xwe li Sûriye û îraq 
û Lubnan û Xezeyê de dike, ne li 

"Iran heya wê demê ku di sînorên Xûzistanê de şer 
dikir, ji mana xwe û hikûmeta xwe ditirsiya, lê niha ku 
ji sînorên Sûriyê de şer dike, û rewşa îraqê aloz dibîne, 
eva carê balgiyê xatircemiyê daniye ber serê xwe" 


ser sînorên xwe. Heya astekê ku em 
dikarin bêjin hemû hikûmetek li der- 
veyî sînorên xwe de, ji bo parastina 
berjewendiyên xwe hewlê dide, ku 
eva jî tişteke ne asayî nine, û her 
taybet bi îranê jî nine, lê nabe ji bîra 
me here, ku kar û kiryarên Komara 
îslamiya îranê ji asta parastina berje- 
wendiyan derbaz bûye, û gihaye asta 
destdirêjiyeke eşkere. 

Dema ku îran di şerê hikûmeteke 
weke Beşar Esed di gel opozisyona 
wî welatî de, bi awayê rasterast 
hêzên xwe dişîne şer, û çawa di gel 
opozisyona xwe şer dike, wisa jî ber- 
birûyê opozisyona Sûriyê dibe, dema 
ku rêkxiraweke siyasî-leşkerî ya ser 
bi îranê wekî Hizbullah dewleteke 
veşartî û na yasayî di nav dewleta 
yasayî ya Lubnanê de pêk tîne, dema 
ku Tehran wisa li Bexdayê dike ku 
heya endamên kabîneyê jî bi bê 
pirsyrkirina ji wan nehên hilbijartin, 
dema ku îran ji bilî vê ku hebûna bi 
nav dîplomatîk di herêmê de heye, ji 
xwe re dibîne ku her cure kiryareke 
terorîstî jî di her ast û qewareyekê 
de ku bixwe pê baş e bi rêve bibe, 
vêca kêmek xweşbawerane ye ku 
siyasetên rejîmê jî wek siyasetek ber- 
girîkarane, ne siyasteke êrîşkarane 
pênase bikin. 

B- Rejîm bi giştî ji mêjdem e ku 
li ser vê yekê sax bûye ku baştirîn 
bergirîkirin, êrîşkirin e. 


Ji me têk neçe ku heya niha Komara 
îslamiya îranê di hemberî Rojava de 
“bergirî” ji xwe nekiriye, belkû eva 
Rojava ye ku di hemberî “êrîş”ên 
tevaliyane yên îranê de, hewl daye 
ku zextê bixe ser îranê, û kêmekê 
di herêmê de paşekêşeyê pê bike, û 
eva ku îran navê “bergirîkirinê” li 
ser dadinê, di rastî de ew yek stûx- 
wamebûna di hemberî vê paşekêşe 
pê kirinê, û pêdagirîkirina li ser 
êrîşkirin û hatine pêş, û xwesepand- 
inê de ye. 

Serbarê vê ku Pintagon û Wezareta 
Karûbarên Derve ya Amerîkayê heya 
îro rojê, siyasetên xwe li ser bingeha 
êrîşkarbûn û sînorbezîniya Komara 
îslamiya îranê ava kirine, lê em 
dibînin ku Komara Îslamî çi dike. 
Gelo bi rastî hekî Amerîka û Rojava 
siyasetên xwe li ser bê azarbûn û 
bêzimanî û bergirîkarbûna îranê ava 
bikin, rewşa herêm û cîhanmê wê çi 
jê bê? 

2- Mijareke din ku her pêwendiya 
wê bi siyaseta derve ya îranê ve 
heye, bi baweriya me babetek e ku 
têgihîştin û şirovekirina wê bo wan 
hêz û aliyên ku pêwendiya wan 
bi îranê re heye, gellek giring û 
çarenûssaz e. 

Gellek ji aliyên siyasî yên herêmê, 
di hinek waran de, di gel “siyaseta 


alîkariyê, û alîkariya siyasî” ya 
Komara îslamiya îranê berbirû 
bûne, û bi berçav hewl û mandîbûna 
dezgehên dîplomasiyê yên Komara 
îslmaiya îranê bo baştirkirina rewşa 
herêmê bi çavên xwe dîtine, bo 
mînak Komara îslamiya îranê di 
kêşeyên navxweyî yên hinek ji hêzên 
Başûrê Kurdistanê de, rola dadweran 
dilîze, û di navbera Bexda û Herêma 
Kurdistanê de navbeynkariyê dike, 
û hewl dide ku girjî û aloziya di 
navbera wan aliyan de çareser bike. 

Di kêşeya DAÎŞ’ê de, her wekî birêz 
serokê Herêma Kurdistanê dibêje: 
“îran yekem alî bû ku alîkariya 
leşkerî û malî ji Hikûmeta Herêmê re 
şandiye ...”. 

Bila em bi belgeyan ve rastiyekê 
bixin rû, û bi hûrî em vê şirove bikin. 
Ew siyaseta ku Komara îslamiya 
îranê di vî warî de berçav digre, 
di formolekirineke hûr de pêk tê ji 
“Pêngavek bo başkirinê, çend pên- 
gav bo têkdanê”. Ji bîra me neçe ku 
gur bona vê ku bikare berxekê nêçîr 
bike, xwe dixe kirasê dayîka berxê 
de. Gellek xweşbawerî ye, hekî me 
jêve be ku Komara îslamiya îranê 
di her soz û biryarekê de, wê amade 
be ku xala dawiyê ya siyasetên xwe 
eşkere bike. 

Komara îslamiya îranê bo karên 


çalakane yên xwe pêwîstiya wê 
bi rûçikek xêrxwaz û alîkarker û 
navbeynkar heye, û bê guman di 
pêxema dirustkirin û nîşandayîna vê 
rûçikê de kar dike û bacê jêre dide, û 
xwe jî mandî dike. 

Lê eva ji bîra me neçe ku dema 
kesek bo bidestveanîna armancên 
xwe çend pêngavan diçe pêş, û di 
dema hewce de pênvagekê bo paşve 
vedigere, li ser hev bera çûna wî 
kesî, ber bi pêşve ye, ne ji bo paşve. 

Tişteke ecêb û cihê heyrîmanê nine 
ku hekî Komara îslamiya îranê 
di dirêjahiya van 35 salan de, fêrî 
rabinûrûniştina dîplomatîk û kir- 
yarên aqilane yên siyasî, yên bi 
berçav bibe, wek mifahwergirtina 
ji wan şêwe rabinûrûniştinan bo 
Komara îslamiya îranê -her demekê 
ku hewcehî pê hebe- karekî gellek 
hêsan e. 

Lê siyasetvan dibe çavên wî/ê li ser 
naweroka wan çalakiyan be. Bila 
siyasetvanên Kurd ên Başûr vê yekê 
bizanin ku yekemîn kesayetiyê Îraqî 
ku hest bi siyaseta “pêngavek bo 
baştirkirinê, çend pêngav bo têk- 
danê”, yên Komara îslamiya îranê di 
îraqê de kir, Muqteda Sedrê Şîe yê 
hevalbendê Komara îslamiya îranê 
bû. Sedr ku di destpêkê de, baweri- 
yeke bi hêz bi vê hebû ku Komara 
îslamiya îranê heya hekî xêrxwazê ti 
aliyekî Îraqî jî nebe, aliyê kêm dilsoz 
û xemxorê aliyên Şîe yên îraqê ye, 
piştî vê ku destê îranê di van teror 
û teqînên ku rasterast Şîe dikirin 
armanc, eşkere bû, wî karî bi zelalî 
destê gur û destê dayîkê, ji hevdu 
cuda bike, û bizane ku îran di gel 
kêmek mandîbûna bo berjewendiyên 
Şîeyan, çend qat zêdetir ji bo têk- 
dana aramî û tenahiya sîstema taze 
avabûyî di îraqê de hewlê dide, û di 
vê hewldana çend qatî de, Şîe û Sunî 
û Kurd ji bo wî ti ferq nakin. 

Rast e ku nezm û serûberiya ji nû ve 
avabûyî di welatekî wek îraqê de, 
heya radeyekê bi qazanca Komara 
Îslamî ye, û qazanca wê jî serdestiya 
Şîeyan di welatekî de ye ku pêştir 
wan derfeta siyasetkirinê tunebûn, 
û ecên nine ku îran heya vê astê jî ji 
derfetê mifahê wergire, lê ji bîra me 
neçe ku cihgirtina tenahiyeke tewaw 
eyar di îraqê de, bi çend sedeman ji 
bo îranê rewşeke ne baş û heya kujer 
e. 

Ya yekemîn: Bingeha vê nezma si- 
yasî ya niha ya îraqê, ji aliyê Amerî- 
kayê ve, û bi êrîşa leşkerî bo ser 
rejîma Be’s û herifandina vê rejîmê 
hatiye avakirin. Berdewamiya vê 







08 - 10-2014 


5 


Agirî 


Siyasî 


"PDKÎ ji kongireya 
sêyemîn vêdetir ew 
siyaseta rast û di- 
rust berçav girtiye 
ku pêwendiya di 
gel hikûmeteke dijî 
Kurd ya parçeyekê, 
nabe li ser hisaba 
Kurdên wê parçeyê 
be" 

nezmê, tê wateya serkevtina pirojeya 
leşkerî ya Amerîkayê di warê 
êrîşkirina li ser welatekî herêmê û 
herifandina rejîma wê. 

îran berevajî, hindî ku bikare, hewl 
dide û dixwaze ku hem siyasetvanên 
cîhanê, û hem jî bîr û raya giştî 
ya xelkê cîhanê ji vê bîrokeyê dûr 
bike, ku êrîşeke bi vî rengî dikare 
modêleke hêsan û bê jane ser be, ji 
bo guherîna hikûmeteke ne dilxwaz. 

Ku wisa bû heya wê cihê ku ser- 
weriya hêza Şîe ya alîgirê îran di 
îraqê de hebe, Komara îslamiya 
îranê, “siyaseta alîkariyê û alîkariya 
siyasî”, di gel hêzên Îraqî berçav di- 
gre, lê çend qat zêdetir hewl dide ku 
nehêle arîşe û astengiyên bingehîn 
yên siyasî di îraqê de bi dawî bihên, 
û sîstema federalî ya îraqê bibe 
sîstemeke cihgirtî, û wek modelek 
serkevtî di herêmê de bê xûyakirin. 
Vêca di nav vê aloziyê de, wê hemû 
aliyên Şîe û Kurd qurbaniyan bidin. 
Agir demekê xweş û geştir dibe ku 
hemû aliyek neçar bin ku agir geştir 
bikin. 

Ya duyemîn: Niha ku welatên wekî 
Sûriye û îraqê, di nav agirê şerekeî 
herêmî de dişewitin, welatên mezin- 
hêz her çavê wan li ser van herêman 
e, û ew hêzên mezin dest nakin bi 
wşandina derbên leşkerî li îranê. Ko- 
mara îslamiya îranê baş ji vê rastiyê 
tê gihîştiye ku heya beşeke zaf giring 
ji dem û sermaye û çalakiya welatên 
mezin mijûlî kêşeyên weke îraq û 
Sûriye û Felestînê be, “li ser maseyê 
bûna vebijêrka leşkerî li dijî îranê” ji 
bilî bilûfeke siyasî ya bê nawerok ti 
tişteke din nine. 

Berevajî hindî ku aramiya siyasî û 
aştiya di navbera aliyan di welatên 
herêmê de kûrtir û berfirehtir be, 
egera bikaranîna vebijêrka leşkerî 
zêdetir dibe. îran hem derfetê bo 
welatên mezinhêz pêk nahîne, û hem 



jî “nî’met’’a bê tewawbûn ya şer û ne 
tenahiya herêmî ji dest nade. Niha 
em dizanin dema ku “Ta’ib” dibêje 
ku Sûriye ji bo me ji Xûzistanê mez- 
tir e, armanca wî çi ye. 

îran heya wê demê ku di sînorên 
Xûzistanê de şer dikir, ji mana xwe 
û hikûmeta xwe ditirsiya, lê niha 
ku ji sînorên Sûriyê de şer dike, û 
rewşa îraqê aloz dibîne, eva carê 
balgiyê xatircemiyê daniye ber serê 
xwe. Dema ku Komara îslamiya 
îranê bi vî rengî danûstandinê bi 
Kurdên îraqê re dike, Kurdên başûr 
bila baştir ji vê yekê tê bigihîjin. 

Em heya vê astê rastbîn in ku bêjin 
Kurdên başûr mafê wan e ku bi 
welatên cîran re, û heya bi Komara 
îslamiya îranê re jî, pêwendiyên 
dîoplomatîk hebin ku mifahê ji wan 
pêwendiyan wergire, lê du xal nabe 
ji bîra me herin: 

1 - PDKI ji kongireya sêyemîn vêde- 
tir ew siyaseta rast û dirust berçav 
girtiye ku pêwendiya di gel hikûme- 
teke dijî Kurd ya parçeyekê, nabe 
li ser hisaba Kurdên wê parçeyê be. 
Ew siyaseta hejiyê vê yekê ye ku 
bibe modelek ji bo hemû partiyên 
siyasî di hemû parçeyan de, bona 
çawaniya pêwendî sazkirinê di gel 
hikûmetên nawendî. Hekî rojekê 
partiyên kurdistanî li ser stratejiyeke 
hevpar ya neteweyî pêk hatin, bê 
guman ew xala yek ji binemayên vê 
stratejiyê dibe û PDKÎ şanaziyê bi 
vê dike ku di teoriyê de dahênerê vê 
pirensîpê bûye, û bi kiryar jî pêrewî 
ji vê pirensîpê kiriye. 

2- Bila aliyên siyasî yên başûr li raf- 
tera di gel Komara îslamiya îranê de, 
çi nebe bi qasî Muqteda Sedir hajê 
destê asinîn yê Komara Îslamî di nav 
lepikên mexmer de hebin. 

Xermana 1393 

Hezek şinn (şure şinn), u jil- 
ma Çi, bi çi armancekê 


Beşa Yekem 



Hezek şîrîn (Şûrê şîrîn) û fîlrna Çi, du 
fîlmên berhemhatîji aliyê sînemaya 
Komara îslamiya îranê ve ne, ku her 
yek ji wan ji hêla wan taqm û kesan ve 
hatine çêkirin, ku renge di warê nav 
û nasnav de cudahiya wan hebe, lê di 
nawerok û çawaniya şêwaza bîrkirin, û 
lênihêrîna wan li sînema û çîrokên sîne- 
mayê de, wekî sêvekê ne, ku ji nîvekê 
re hatibe qaşkirin. 

Berî vê ku em bas ji armancên kirêt ên 
berhemanîna van cure fîlman bikin, ku 
di rastî de û li gorî binemayên sînemayî 
yên pênaseya fîlmên sînemayî, ew fîlm 
nakevin nav xaneya rexneyên hunerî 
yên sînemayî, lewra emê basekê li ser 
van du fîlman bikin, û piştre li gorî 
mecala rojnameya xwe emê bas ji vê 
mijarê bikin ku armanca karbidestên 
sînemaya Komara îslamiya îranê ji 
dirustkirina van cure fîlman çi ye. 
Hezek şîrîn (Şûrê şîrîn): 

Berhema sala 2009’an (1388’an) ya 
binkeya sînemayî ya Farabî ye, ku bi 
sedema lawaziyê, û dubarebûna hinek 
kilîşeyên sînemayî, nekarî di gîşeya 
sînemayan de bê firotin, û bi neçarî 
piştî çend mehan manordana li ser vê 
fîlmê karbidestên sînemayî neçar bûn 
ku di televîzyonê de ekrana giştî bikin. 
Ew fîlmane, ji aliyê sê kes ji besîci- 
yên Komara îslamiya îranê ve hatine 
nivîsandin ku ne sînarîst in, û ne jî dî- 
tingeheke hunerî li ser sînemayê hene. 

1 -Cewad Erdekanî, xelkê Meşhedê, 
ku di zankoya Azad ya Îslamî de, beşa 
Yasayê tewaw kiriye, û ji bilî çend ber- 
hemên sivik yên wekî Hezek şîrîn (Şûrê 
şîrîn), heya niha bixwe xwediyê tu ber- 
hemeke hunerî nebûye. 2- Mecîd Eyaft 



ku yekji serdarên Spaha Pasdaran a 
Komara îslamiya îranê ye, û di serkuta 
hovane ya tevgera mafxwazane ya 
neteweya Kurd di kurdistana îranê de, 
di gel hevalên xwe yên weke Mehmûd 
Kawe, ku roleke serekî di fîlam Hezek 
şîrîn (Şûrê şîrîn) de heye, beşdariyeke 
çalakane hebûye. 

3- Maşaellah Şahmirad Îzedî ku ji 
kevne pasdarên Komara îslamiya îranê 
ye, û nevbirî jî di hgel Mecîd Eyaft û 
Mehmûd Kawe destên wan bi xwîna 
xortên neteweya Kurd sor bûye. 

Bi vî awyaî heya vir em dibînin ku ev 
fîlma her di bingeh de çend netewaw 
û derveyî wateyên sînemayê ye. jiber 
ku koka bihêz ya her fîlmeke sînemayî, 
sînaryoya wê fîlmê ye, û bi xatircemî 
ve kesek dikare sînarîsteke baş be, ku 
di biyavê sînemayê de desteke bilind 
hebe, û şareza be di hemû şêwazên 
sînaryoyên fîlmên sînemayî de. Lê ew 
kesên ku nivîskarê bi nav vê sînaryoyê 
ne, bi xatircemî ve, bi tewahîji wateyên 
hunera sînemayê dûr in, û di nav apo- 
raya alîgir û ogirên sînemaya rasteqîne 

de, tu cihekî wan tuneye, û heya niha jî, 
ji bilî çend festîvalên Spaha Pasdaran di 
çi cihekî din de, tenê xelatekjî weme- 
girtine. 

Derhînerê vê fîlmê jî Cewad Erdekanî 
ye ku her wek pêştir ma qala wî kiriye, 
wî di karnameya sînemayî ya xwe de, ji 
bilî çend fîlmên wekî Hezek şîrîn (Şûrê 
şîrîn) berhemeke wisa tuneye, û navbirî 
ji aliyê Sipaha Pasdaran ve, ew erk pê 
hatiye spartin ku li ser jiyana serdarên 
spahê, fîlman berhem bîne, wek fîlma 
“Bê Kebûdiyê Yas” ku li ser jiyana 
xwînrêjeke rejîmê bi navê “Bironsî” ye. 

Wisa diyare ku Cewad erdekanî bi 
qunteratî ew kar ji Sipaha Pasdaran 
wergirtiye, û hekî em çavekê ji fîlma “ 
Bê Kebûdiyê Yas” jî bikin, dîsan heman 


kilêşeyên Hezek şîrîn (Şûrê şîrîn) bi 
awayekî din ducarî dibin, û cudahiyek 
wisa di navbera wan de tuneye. 

Heya vir bi başî mijar ji me re zelal 
dibe ku Hezek şîrîn (Şûrê şîrîn), hem di 
warê sînaryoyî, û hem jî di warê girûpa 
fenî ya berhemanînê de, ku derhîner 
serperestê vê girûpê ye, xwediyê ti 
pêwereke sînemayî nine. Bi vê pêkê ev 
fîlma ji aliyê komeke kesên kirêgirtî 
ve berhem hatiye ku erka wan tenê 
xweşxizmetiya bi Spaha Pasdaran e, 
ne xizmetkirina bi hunera sînemayê û 
veguhastina rastiyan. 

Di vê fîlma kirç û kal de, ji teknîka 
“vegotin ji vegotinê”, û bi awayekî sade 
ji tirokajeyên demserveçûyî yên dehka 
80’î ya zayînê ya fîlmên Halîwod mifah 
hatiye wergirtin, û kesek dibe qehre- 


manê fîlmê ku ji her cure xirapiyekê 
bi dûr e, û bi tenê li ber rizgarkirina 
cîhana mirovahiyê dest dide tawan û 
cînayetan. 

Di vir de ye ku rola serekî ya fîlmê ku 
pasdar Mehmûd Kawe ye zeq û xûya 
dibe, û navbirî bi temenekî kêm dibe 
Amoldê sînemaya Halîwûdê, û bi tenê 
hêzeke xwedîşiyan wek hêza PDKI 
dixe qedeman. 

Di vê fîlma sivik de, ji komek kilîşeyên 
kirêt mifah hatiye wergirtin, bi vê 
annancê ku xebata rewa ya gelê me, 
wekî xebateke ne rewa û dijî ayîn û 
dijî mirovahiyê nîşan dan, wek yek ji 
dîmenên fîlmê ku fermandarekî hêza 
PDKI hevdem ku şûşeyeke vîskiyê di 
nav destan de ye, fennanê dide ku miz- 
gewtekê bişewîtînin, û mamostayê olî 
yê vê mizgewtê û ayetên Qurana pîroz 
di nav agirê mizgewtê de bişewitînin. 

Bi bê tu demargirjiyekê û bi 
piştqahîmiya bi dîroka PDKI, ti demekê 
ew kiryarên kirêt, kêrî xortên demokrat 
nehatiye, û li refa herî pêş ya vê hizbê 
de, ji hezretê Pêşewa Qazîmihemed 
ve bigre heya niha, bi dehan kesên olî, 
û mamostayên olî di çarçoveya PDKI 
de, ji bo bidestveanîna mafên rewa yên 
neteweya Kurd xebat kirine, û heya 
pileya sekreteriya vê hizbê jî çûne pêş. 

Hekî PDKI berevajiyê ol û bîr û 
baweriya xelkê Kurdistanê kar kiriba, 
nedibû landika bi hezaran mirovên 
azadîxwaz ji hemû tex û qatên civakê, 
û li serveyî hemiyan ew xûşk û birayên 
ku baweriya wan bi ola pîroz ya îslamê 
hene, lewra her di vê serdemê de jî 
derwazeya vekirina Radyoya Dengê 
Kurdistana îranê, çend ayet ji Qurana 


pîroz bû, û niha jî PDKI xafil nebûye 
û nabe ji giringîdana bi olên cuda, û li 
serveyî hemiyan ola pîroz ya îslamê. 

Ji bilî wan di doma fîlmê de berde- 
wam bas ji talançîtî û hêzên PDKÎ 
û serjêkirina mirovan bi destê Kur- 
dan tê kirin, û bi awayekî gellek ne 
camêrane bas ji diyardeya caşperwerî 
û kirêtnîşandana mirovê demokrat, û 
çandina tovê dubendî û ajawegêriyê bi 
annanca geşkirina agirê şerê birakujiyê 
û ...hwd dike. 

Herwisa komek nîşane berçav dikevin 
ku Spaha Pasdaran û arteşa paşatiyê 
tu cudahiyek di navbera wan de, li 
derheq serkuta tevgera azadîxwazane 
ya neteweya Kurd de nine ûdi serkuta 
tevgera mafxwazane ya neteweya Kurd 
de, bi Spahî û Şahenşahî û bi nav çep û 
sekolaran dest hebûne. 

Lewra di girteyekji fîlmê de yek ji 
kesayetiyên fîlmê ku efserekî garda 
şahenşahî bûye, mil bi milê hêzên 
serkutkar ên Spaha Pasdaran, li dijî 
hêza pêşmerge şer dilce, û vê rastiyê 
diselimîne ku di destpêka şoreşa gelên 
îranê de, hevdem di gel Xumêynî û 
deste û taqmên wî, hêzên dagîrker û 
serberedayî ên deshilatdarê wê demê jî, 
di dema lawazbûna deshilata nawendx- 
waz ya îranê de, dest didin destê yektir, 
û mil bi milê yektir di gelo tevgerên 
azadîxwaz ên neteweyên îranê û li 
serveyî hemiyan neteweya Kurd şer 
dike, pirsek ku heya niha jî her dom 
heye, û caman em guhdarî dikin ku 
beşek ji hêzên opozisyona Fars gellek 
hovanetir ji hêzên Komara îslamiya 
îranê, êrîşî ser daxwazî û xwestekên 
rewa yên neteweya me dikin. 


Doma R: 2 


lêqewmanê de, vê care jî bi helwesteke 
neteweyî ji riyên guncaw, nerizayetiya 
xwe di hemberî van serkutan eşkere 
bikin, û piştevaniyê ji daxwaziyên 
xelkê Kobanê bikin. 

Herwisa hewce ye ku Kurdên der- 
veyî welat erkên xwe yên neteweyî 
û nîştimanî bi cî bînin, û bi meşên 
nerazîbûnê bi awayên cur bi cur, hem 
piştevaniya xwe ji xelkê Kobanê eşkere 
bikin, û hem jî bibin sedema piştgiriya 
civaka navneteweyî ji xelkê Kobanê. 

Di vê derheqê de nabe em ji bîr bikin 
ku Komara îslamiya îranê jî tu ferq û 
cudahiyek di gel DAÎŞ’ê nine, û bi sala 
ye ku xelkê Kurdistanê serkut dike, û 
di vê qonaxê de dixwaze ku bîrûraya 
xelkê bixapîne, û wisa nîşan bide ku 
dostê Kurd û dijminê terorîstên DAÎŞ’ê 
ye, di demekê de pêkhatina vê rewşê bi 


sedema destêwerdanên Komara îslami- 
ya îranê di Sûriyê de, û piştevanîkirina 
wê ji rejîma Beşar Esed û terorîstên din 
di herêmê de bû, lewra dibe Komara îs- 
lamiya îranê jî her wek girûpa DAÎŞ’ê 
û terorîstên din bê şermezarkirin. 

Serkevtin bo gelê me û neman bo ter- 
orîstan û terorîstperweran 

Partiya Demokrat a Kurdistana îranê 
Komeleya Şoreşger a Zehmetkêşên 
Kurdistana îranê 

16.07.1393 

“Hekî li Kobanê 
komkujî çêbibe, 
pêvajo namîne”. 

“Enqerê ti ri- 
yek tuneye, xe- 
ynî lihevkirina bi 
Kurdên Tirkiye û 
Sûriyê re”. 

“Em DAÎŞ’ê li Ko- 
baniyê naxwazin”. 

“Emê berde- 
wam bin li ser 
piştevanîkirina ji 
dewleta Sûriyê”. 


Terajîdiya Kobanê û çend têdîtinek 



D i demekê de ku hêj birînên 
Şengalê li başûrê kurdistanê 
baş nebûne, û Kurdistan bi 
vê sedemê ve xembar e, birîneke nû li 
Rojavayê welatê Kurdan Kurd perîşan 
û xembar kirin. Kobanê kete ber êrîşa 
çekdarên rêdînî yên DAÎŞ’ê, û di 
encam de, bi hezaran kesî ji xelkê sivîl 
tenê ji ber vê ku Kurd in, bi neçarî warê 
bav û kalên xwe cî hêlan. 

Hilkefta coxrafiyayî ya vê bajarê Kurd 
akincî bi awayekî ye ku bûye nawende- 
ke stratejîk di deverê de. 

Girtina vî bajarî bo çi bo dewleta Îslamî 
ya îraq û Şamê (DAÎŞ) girîng e?. 

Her wek rêzdar Mistefa Hicrî, sekretêrê 
giştê yê PDKÎ di hevpeyvîna xwe ya di 
gel kempeyna “Na bo îdamê” de dibêje: 
“Bo DAÎŞ girîng eva ye ku deverên bin 
desthilata xwe pêkeve girê bide, û bi 
vî awayî sînorê niha hilgirin, heya ku 
bikarin bi bê tu astengiyekê hatûçûnê 
bikin û hêzên xwe bînin û bibin. 

Girtina Mûsilê li îraqê ev armanca bo 
DAÎŞ desteber kir. Şerê DAÎŞ li Ko- 
banê, li Kurdistana Suriyê, û Şengalê 
li Kurdistana îraqê, beşek ji vê strati- 
jiya sarbazî di warê berfirehtirkirina 


pêwendiya di gel Kurdistana Sûriyê de 
ye”. 

Lê cuda ji basa pêwendîdar bi sedemên 
êrîşên DAÎŞ bo ser deverên Kurdak- 
incî yên Kuristana îraq û Suriyê, xala 
cihê têdîtinê, ku pêdivî bi hûrbîniyeke 
zêdetir e, pirsa hevnegirtina hêzên 
siyasî yên Kurdistanê ye, ku di cihê 
çareseriyek baş bo rizgar kirina xelkê û 
axa vê beşa Kurdistanê, mijûlî berfire- 
hkirina desthelatdarî û pakanehisaba 
rêkxiraweyî û takekesî ne. 

Eva ku niha pêdivî ye li ser hêz û 
aliyên siyasî yên Kurdistanê, heya ku 
di hemberî rewşa Kurdistana Suriyê de 
cîbicî bikin, ev esla siyasî ye ku: Tevî 
piştgirtina aliyên siyasî yên serbixwe 
yên rojavayê Kurdistanê, çi di warê 
madî û çi di warê ne’newî de, xwe ji 
destêwerdana bê cî dûr bixin, û bo ber- 
jewendiyên xwe yên takekesî, berjew- 
endiyên giştî û neteweyî ji bîr nekin. 
Xincî vê xalê jî, pirsa ne hevgirtinên 
aliyên siyasî yên Kurdistana Rojava û 
nebûna hevgotarî di navbera wan de 
dikare sedemeke din ya rewşa niha ya 
zal bi ser Kobanê de be, ku hem dikare 
rola yekalîker bilîze, û hem jî dikare 
bandoreke nîgetîv danê. 


Bi vê manayê ku heke ev hêz û aliyên 
resen ên Kurdistana Suriyê, ku di rastî 
de, di nav civaka Kurdistanê de ne, 
bi hevgirtin û yek helwêstî, armancên 
hevbeş bo xwe diyarî bikin, û pêngavên 
bi lez û bi kiryar bavêjin, wê demê tê 
kirin ku em hêvîdar û çaverê bin ku di 
pêşerojek nêzîk de dawî bi tirsa jidest- 
dana Kobanê bê, lê heke ev harîkarî 
û yekgotariya stratijîk tunebe, û perş 
û belavî her wisa zal be bi ser kar û 
têkoşînê de, mixabin dibe em bêjin ku 
rewşa bi tirs ya Kobanê û Kurdistana 
Suriyê ne tenê dawî nahê, belkû her 
wisa dê bidome, heya karesatên mirovî 
yên bi tirs jî, dê lê bikeve. 

Birêz Ebdullah Rehîmî kurê Ebdulxefûr di sala 1962 
(07.11.1341) ’an di malbateke xelîfeyê mezin yê terîqeta 
Qadirî di gundê Nerwê ya ser bi beşa Nosûdya bajarê 
Pawe de tê dinê. 



H: Arif Vêlzî 

Navbirî derheq jiyana xwe û malbata 
xwe weha dibêje: “Bi sedema vê ku 
malbata min, xwediyê gellek bax û pez 
û malatan, û zewiyên çandiniyê bû, 
her di destpêka çûna bo xwendingehê, 
min havînê karê malê dikir, û demên 
din jî, min bi xwendinê re derbaz 
dikirin, heya ku şoreşa gelên îranê rû 
da, ku wê demê ez bo sala sêyemîn ya 
paşnawendiyê qebûl bûm”. 

Navbirî nasyariya xwe bi PDKI re weha 
tîne ziman: “Piştî eşkerebûna xebata 
PDKI, û destpêkirina şoreşa gelên îranê 
ku temenê min 17-18 sal dibû, û herê- 
ma nosûdê ser bi herêma Hewramanê 
bi tewahî di destê pêşmergeyan de bû, 
min PDKÎ nas kir, û di refên Yekîtiya 
Lawan de ez hatin organîze kirin, ku 
eva destpêka nasyariya min bi PDKÎ re 
bû”. 

Navbirî ku berî tevlîbûna bi refên 
pêşmergeyan re bi sedema karê rêkix- 
istinê bo PDKI, 15 rojan tê girtin, weha 
bas ji girtina xwe dike: “Piştî serhildana 
gelên îranê mixabin min nekarî ku 


xwendina xwe bidomînim, heya wê 
demê ku Nosûd ji aliyê rejîmê ve hate 
dorpêçkirin. 

Di havîna sala 1981 ’an de, bo domandi- 
na xwendina xwe ez çûme Pawe. Vêca 
min hem ders xwand û hem jî karê 
rêkxistinî bo PDKI kir, lê mixabin di 
zivistana heman salê de, ez hatim gir- 
tin, û piştî 15 mehan di Banemera sala 
1983 (1362’an) de, ez hatim berdan, û 
cardin min hewl da ku xwandina xwe 
bidomînim, lê bi sedema karê siyasî ez 
hatim derkirin. Lê min dev ji xwandinê 
berneda heya ku min karî bi xwandina 
muteferiqe dîplomê wergirim”. 

Navbirî şêweya hatina xwe bo 
pêşmergatiyê bi vî awayî ji me re bas 
kir: “Min karê rêkxistinî domand heya 
sala 1987’an, ku li serbiryara Komî- 
teya Şaristanê ez bûme berpirsyarê 
teşkîlata hemû rêkxistinên veşartî yên 
herêma Hewraman, wate Pawe û Ci- 
wanro û Riwanserê. 

Bi sedema eşkerebûna rêkxistinên me, 
di roja 07.04.1366 (1987), wate roja 
kîmyabarankirina bajarê Serdeştê hêzên 
Komara Îslamî hewla destbiserkirina 


tewahiya endamên rêkxistina me dan, 
mixabin ku beşek ji wan hatin girtin û 
îdamkirin, lê bi xweşî ve ez neketim 
destên wan de, û min karî ku xwe rizgar 
bikim û piştî zêdetir ji 20 rojan tîmeke 
hêza pêşmerge hate pey min û ez birim 
nav PDKÎ de, û ez bûme pêşmerge”. 
Navbirî bi vî awayî bîranîna xwe ya 
xweş bi Agirî re parve kir: “Payîza 
1987 (1366’an) piştî çend mehan 
pêşmergatiyê ez bûme mamostayê 
ser bi perwerdehiya Hewraman, ku 
wê demê xwendingehên destpêkî û 
nawendî ku zêdetir ji 300 dersxwanan 
têde ders dixwand, di herêma Deretifê û 
Şoşmê de bûn, ku di rastî de ew der pişt 
cibheya PDKI jî bûn. Dawiya Payîzê 
em bo dewreyeke mamostatiyê şandin 
Qendîlê. 

Dewreya me hevdem bû di gel kon- 
feransên kongireya heştemîn. Rojekê 
rêûresma bidawîhatina dewreya Fêrge- 
hê bû. Pêşmergeyek bi navê mamosta 
Peyman birêvebirê rûêresmê bû. 

Dr. Qasimlo jî di vê rêûresmê de wê 
beşdar biba. Bi hilkevt min piştîneke 
reş girêdabû, û mamosta peyman jî 
rêdîn danîbû. Em hemû dizanin ku wî ji 
kincên reş û rêdînê hez nedikir. 

Lewra dema ku Dr. Qasimlo hate nav 
hola rêûresmê, mamosta Peyman ji 
aliyê Dr. Qasimlo ve hate rexne kirin, 
lê mamosta Peyman hinek hêcet girtin. 
Wisa diyar bû ku Dr. Qasimlo hêcetên 
wî qebûl kirin, lê her wekî tane (tevn) 
çepikek jêre lêda. Ji tirsa vê ku Dr. 
Qasimlo piştîna min nebîne, heya 
piştî rêûresmê jî ku bo wênegirtinê em 
derketin derve, min zincîra kapşînê xwe 
heya bin çena xwe kêşabû. Belê eva 
bîreweriya xweş ya min bû”. 

Navbirî bi vî awayî bas ji bîreweriyeke 
nexweş ya pêşmergatiya xwe dike: “Bi 
baweriya min, bo hemû endam û kadr û 
pêşmergeyên PDKI, roja şehîdbûna Dr. 
Qasimlo roja herî nexweş ya serdema 
pêşmergatiyê ye”. 

Wî derheq jiyana xwe ya hevpar 
jî weha bersiva me da: “Sala 1366 


Ji tirsa vê ku Dr. 
Qasimlo piştîna 
min neb ne, heya 
piştî rêûresmê 
jî ku bo wêne- 
girtinê em der- 
ketin derve, min 
zincîra kapşînê 
xwe heya bin 
çena xwe kêşabû 


(1987)’an bi armanca pêkanîna jiyana 
hevpar di gel Telîe Celalî, me rêûresma 
xwazbînî û nîşankirinê pêk anî. 

Min li derdora Helebçeyê malek ji xwe 
re çêkir, min dixwast ku daweta xwe 
bikim, lê karesta Helebçeyê rû da, û 
hevjîna min vegeriya Iranê. Karesta 
Helebçeyê û şehîdbûna Dr. Şerefkendî, 
û şehîdbûna Setar Celalî birayê hevjîna 
min û şehîdbûna kurmamekî min, çend 
salan şahiya me paş xistin, lê di encam 
de sala 1992 (1371)’an li Qendîlê û di 
gundê Ênzê de, me jiyana hevpar pêk 
anî, û berhema jiyana me jî du kur û du 
keç in. 

Mamosta Ebdulla bi vê peyamê ji bo 
xelkê Kurdistanê dawî bi axavtina xwe 
tîne: “Diyar e ku ez biçûktir im ji vê 
ku xelkê amojgarî bikim, lê her wek 
Dr. Qasimlo kerem dike, piştevanê 
sereke yê me civatên xelkê Kurdistanê 
ne, lewra her ji vê dîtingehê ve jî ez 
daxwazê ji wan dikim ku wek berê, 
mezintirîn û yekem piştevanê PDKÎ 
bin, û zarokên xwe ji diyardeyên pîs 
û kirêt ên civakî ku ji aliyê rejîmê ve 
hewl bo bilav kirina wan diyardeyan tê 
dayîn, biparêzin”. 







Agirî 


Civakî 

Xerckirin ji bo mamostayan dest- 
maye ye bo pêşerojê 



Hesen Salihzade 

“Xerckirin bo mamostayan destmaye 
ye bo pêşerojê”, eva diruşma îsal ya 
rêkxirawa cîhanî ya fêrkariyê ye ku 
roja 5’ê Octoberê wekî roja cîhaniya 
mamostayan û dersbêjan diyarî kiriye. 
Sala 1994’an di civîna wezîrên perw- 
erde yên welatên endam di UNSCO 
de, roja 5’ê Octoberê wekî roja mamo- 
stayan diyarî kirin da ku bi vê boneyê 
ve asta çawaniya fêrkariyê bilind be, û 
civak giringî û bihagiraniya hewce bide 
dersbêjan. 

Ji wê demê şûnde dewletên piraniya 
welatên endam di hemberî vê helwesta 
UNSCO de xwe bi berpirsyar dizanin, 
û bi annanca pêregihîştina baştir bi 
pirsa xwendinê, awireke micid li jiyana 
mamostayên xwe dane. 

Li gorî baweriya mamostayên biyavê 
perwerdê, bilindkirina asta jiyana 
mamostayan bandoreke rasterast li ser 
çawaniya dersgotinê heye. 

Perwerde û hînkirin di belgenameyên 
mafên mirovan de, di navbera du 
cemserên mamosta û dersxwanan de, 
bi armanca geşekirina hemû aliyane 
ya kesayetiya mirov, kar û kiryareke 
watedar e, û dibe bi hûrê em lê binêrin. 
Di vê derheqê de roja mamosta di nav 
rojjimêra îro rojê ya îranê de, wek yek 


ji cemserên perwerde û fêrkirinê di roja 
12’ê Banemerê de, xûya dike. 

Rêûresma roja mamosta di demekê de, 
di îranê de bi rêve diçe ku rewş û he- 
wayê ne salim ya deshilatê hindî ku tê, 
zêdetir bi ser perwerdehiyê de zal dibe. 

Di encama rewşeke bi vî awayî de 
kêşeyên rojane yên jiyana mamostayan, 
nebûna ewlehiya pîşeyî û zext û givaş 
û çavedêriya ne rewa bi ser kom û 
civînên wan de, zêde bûye. 

Destêwerdana bê cî ya bîrokeya 
deshilatê di derheqê diyarîkirina xet û 
nîşanan bo kitêbên dersî, neçarkirina 
dersbêjan bo perwerdekirina dersxwa- 
nan bi pirtûkên bi nawerokek lawaz, 
û binpêkirina yasayên carnameya 
mafên mirovan û heya yasaya bingehîn 
ya Komara îslamiya îranê li derheq 
wergirtina perê bi zorî ji dersxwa- 
nan, zêdekirina bê sedem ya fêrgehên 
navdewletî, rewşa hiloşîner ya avahiya 
xwendingehan û kêmiya kelûpelên 
dersxwanan, guherîna ne karnasane ya 
sîstema perwerdehiyê, û bernameyên ne 
serdemiyane yên hatûçûna dersxwanan 
beşek biçûk ji wan pirsyaran in, ku dibe 
deshilatdarên pêwendîdar bi sîstema 
perwerdehiya Komara îslamiya îranê, 
bersiva wê bidin. 

Dewleta îranê di demekê de bas ji pirsa 
jêhelbirina budceya Wezareta Perwerdê 
dike ku zêdetir ji %90 ji vê bûdceyê ji 
bo pirsonela wezareta wê tê mezaxtin. 


û di encam de tiştek wek destmaye bo 
pêşerojê namîne. Bi vî halî jî radeya 
mûçeya pirsonela Wezareta Perwerde- 
hiyê, di gel radeya bilindbûna enfilas- 
yonê yek nagre. 

Piraniya mamosta û dersbêj di bin hêla 
hejariyê de de dijîn, tenê ew mamosta 
nebin ku ji riya karekî din ve, şêwe 
jiyaneke “ne mirin, ne jiyan” bixwe 
peyda kiribin. 

Li gorî pêwerên standard ên cîhanî, 
dema azad ya mamostayan bo vê yekê 
hatiye danîn ku têde bikarin zanyariyên 
zêdetir û teknolojiya nû ya rojê hîn 
bibin, û vê jî veguhêzin bo polên ders- 
gotinê, lê mixabin mamostayên civaka 
îran û Kurdistanê ji vê derfetê mifaha 
şaş werdigrin, û bo guherîna jiyana 
baştir û pêregihîştin bi mal û zarokên 
xwe riya bazar û kasibiya ne hejî digrin 
pêşiya xwe. 

Hekî binkeyeke bi hêz wek Weza- 
reta Perwerdeya îranê, serbarê şiyana 
xwe ya malî, armanca wan ji pêdana 
heqdestê pirsonêlan, tenê bergirîkirin 
e ji mirina wan, eva em dikarin bêjin 
ew dezgeh, dezgeheke çewsîner e, û ji 
bilî dabînkirina aliyê kêm ya heqdestên 
wan, erkên xwe yên mirovîjî bi cih 
negehanidine. 

Ji dîtingeha sîstemek bi vî rengî de, 
fêrgeh dibe kargeha berhemanînê, û 
fêrkar jî tenê bîr ji wergirtina aliyê herî 


kêm yê heqdestê xwe dike. Di encama 
vê sîstema ne hejî de, pêwendiya ma- 
mosta û dersxwan dibe pêwendiyeke 
mekanîkî û komek diyardeyên ne hez û 
tundûtîj li pey xwe tîne, ku qerebûkiri- 
na wan di pêşerjê de karekî sanahî nine. 

Rast e ku xwest û daxwaziyên mamo- 
stayan tenê ji riya pêkhate û nawendên 
pîşeyî ve desteber dibe, lê heya niha 
jî mamosta û dersbêjên civaka îranê 
û Kurdistanê, bi sedema zext û givaşa 
tirsonekane ya nawendên ewlehiyê 
yên rejîmê ji hebûna rêkxiraweyeke 
serbixwe û seranserî û berdewam, bê 
par bûne. 

Her wek em dibînin bi vî halî jî 
çerxa xebata rewa ya mamostayan li 
derheq bidestxistina mfên wan yên 
destpêkî neketiye gerê. Her di vê 
rêbazê de hejmareke berçav ya ma- 
mostayên nîştimanperwer ên gelê me, 
berbirûbûyê cezayê giran yê sêdare, 
girtîgeh, îşkence, derxistin, û dûrxistin 
û ...hwd bûne. 

Di dawiyê de, pêvajoya ber bi 
pêşveçûna bûyeran û kamameya çend 
sale ya Dezgeha Perwerdehiyê ya li jêr 
deshilata Komara îslamiya îranê de, 
nîşan dide ku pêşeroja mamostayan 
û dersxwanan, îsal jî wekî salên berê, 
dibe qurbaniya bîrdoziya ne serdemi- 
yane ya taqimek berpirsyarên berje- 
wendîxwaz, û tu hêviyek nahê dîtin 
ku berpirsyarên rejîmê, daxûyaniyên 
cîhanî yên mamostayan, û amojgariyên 
wan berçev bigrin, û rêz û hurmetê ji 
wan bigrin. 

Herçend Wezîrê Perwerdehiyê yê wê 
demê yê Komara îslamiya îranê yek ji 
beşdar û wajokerên civîna binavkirina 
roja mamostayan, wate 5’ê Octoberê 
bû, lê li gorî ezmûna çendîn sale ya 
xwe, û bi vegeriyana bo Tehrana germ 
û nerm ya pêtext, roja mamostayan û 
annancên UNSCO’ê bo hertim ji bîra 
xwe birin. 

Gotinên 

Navdaran 



A: Firat Cewerî 

Bi qehrê re aqil jî difire û diçe. 

Lessing 

Mirov nikane lîstikên nû hînî segên pîr 
bike. 

Anonim 

Hemû kesên ku nizanin hîn bibin, dibin 
mamosta. 

Oscar Wilde 

Yê bi tiştekî nizanibe, tiştekî jî ji bîr 
nake. 

Chevalier de Panat 

Mirov her ku pîr dibe, bi nexweşiya 
şîretkirinê dikeve. 

E.Renan 

Di karên xwe yê şexsî de, ji kesî şîretan 
nexwaze. 

Thornton Wilder 

Mirovên herî xerab, carinan şîretên herî 
baş dikin. 

P. /. Bailey 

Tu çi şîretê dikî bike, tenê bila kurt be. 

Horatius 


Çand 


Agirî 



Şerîf Qeyran dibe 
Êzidî 


ewlêr (Rûdaw) - Hunermendê ji Bakurê 
Kurdistanê Şerîf Qeyran stranek li ser 
Kurdên Êzîdî bi navê “Şengal” tomar 


Strana Qeyran derbarê wan zarokan de ye ku 
li ser Çiyayê Şengalê ji ber birçîbûn û tîbûnê 
jiyana xwe ji dest dan. Şerîf Qeyran klîpa vê 
stranê di rûpela xwe ya taybet de belav kiriye. 


Klîpa Qeyran bi wan gotinên parlementera Kurd 
a Êzîdî Viyan Dexîl dest pê dike ku li parle- 
mentoya îraqê de, bi girî gotibûn û li tewahiya 
cîhanê de deng vedabûn. Şerîf Qeyran di strana 
xwe de dibêje: “Ez Kurdekî Êzîdî me.” 


Mihmed Ceza hunermendê şoreger 



H unermendê navdarê Kurd 
Mihemed Ceza Elî, naskirî 
bi Heme Ceza roja pêncşem 
03.02.1949’an li bajarê Silêmanî ji 
dayîk bûye. 

Di temenê 19 saliyê de jiyana hevjîniyê 
pêk aniye, û xwedanê 6 zarokan e, 2 
kur û 4 keç. 

Heme Ceza di sala 1969’an de pey- 
wendî kiriye bi şoreşa rizgarîxwaz a 
Kurd, û çendîn salan temenê xwe di 
jiyana pêşmergeyatiyê de derbas kiriye. 


Piştre digel malbata xwe di welatê 
Danîmarkê de akincî bû. 

Piştî serhildana mezin a bihara sala 
1991’an ya başûrê Kurdistanê vegeriya 
Kurdistanê, û li bajarê Silêmanî li ser 
karê xwe yê hunerî û Kurdayatî berde- 
wam bû. Roja 26.10.2009’an Wezareta 
Rewşenbîrî û Lawan li bajarê kevin 
yê Kurdan, ku hunermend Heme Ceza 
temeneke dirêj li wir derê derbas kiribû, 
li hola Pêşewa ya Hewlêrê de, xelata 
rêzdayînê da bi hunermend û pêşmerge 
Heme Ceza. 


Hunermendê nemir xwedanê çendîn 
stran û meqam û sirûdên nîştimanî û 
awazên bê mînak ên Kurdî ye. 

Hunermendê têkoşer ê Kurd piştî 
hevrikiyeka dijwar digel nexweşiya 
pençeşêra penkiriyas de, li 
01.10.2010’an di temenê 61 salî de 
koça dawî kir. Her di heman rojê de 
di rêûresmeka hêja de bi amadebûna 
hejmareka gellek ya malbat û dost û 
hevalên wî hunermendê li Girê Seywan 
li Silêmanî hate veşartin. 














Agirî 


Zimanê Kurdî 

Beşa 2. Dema xwendin û axaftinê 

Dersên me 


birkariyê de 
njara jsmareyan hîn dibim. 



Ez di dersa kurdî de hrnî 
zimanê xwe dibim. 


di dersa kdjneSayetiyê de 
mljarên çandî hin dibim. 


Ez di dersa dînî de jiyana 
pêxemberan hin dibim= 


Tiştonek 



A: Mahir Berwarî 

1- Serê mar e ne mar e, diçêrre ne kar e, 
çar pê ye ne dewar e. 

Fîl 

2- Darekê çar çiqil, her çiqlekî pênc 
serkêt pêve. 

- Ezman sorê didan spîk. 

- Seyê netajandî, berxa nemêjandî, 
mêrga neçerandî. 

(* Se, dayka Hewa, Behişt) 

- Elîf gotiye, cîmê qaf bibe lu mîmê. 

(* Xoda, Cobraîl, Quran, Mohemed) 

- Dê çim sere Kerkukê, dê vekim bi 
kurkekê, sed çûçik li dûv mamirkekê. 

(* hustayê xanî avakimê). 

Mirov 

3- Meri bulut, deri kilît. 

- Kerê beqala, digerhit li ber derê hemî 
mala. 

Mirin 


4- Tu bimirî jî, her ji te venabit. 

Nav 

5- Tebeka li ser t'ebekê, ji nav da marê 
gezekê, di ser da konên rûvî ya, di ser 
da çirayên zerî ya. 

Tbeka li ser t'ebekê, di nav da marê 
gezekê, di ser da Konên rûvî ya, di ser 
da çirayên nebiya, di serda dehlên hûta. 

Lêv, ezman, difin/poz 

Têdîtin: Amadekar destkariya 
devoka metelokan nekiriye 

Xwendevanên hêja! 

Hûn dikarin bersiva 
tiştonekan bi riya E-Maila 
Agiri2003@gmal.com ji 
me re bişînin 



























/V 



Berxwedana Kobanê 


♦ Rojnameya “Agirî” di van malperên jêrên de bixwînin: 

♦ www.Kurdistanmedia.com 

♦ www.Agirimedia.org 

♦ rojnamaagiri@gmail.com 

♦ www.facebook.com/Agirikirmanji 


E - Mail: Agiri2003@gmail.com Hejmar (239) 


Navnîşana derveyî welat: 


AFKB.P. 102- 75623 ParisCEDEX 13 -FRANCE 


Deh dene ji giran- 
tirîn demjimêran 
di cîhanê de 


N iha demjimêrên destî, 
şêwaz û dîzaynên cur- 
bicur hene, û giranbuhatirîna 
wan demjimêran, ev demjimêr 
in: 

1- Ev demjimêra ji zêrê spî 
yê 18 eyar hatiye çêkirin, û 
bo rûyê vê demjimêrê 3010 
parçeyên Elmas bi kar hatiye, 
û buhaya wê jî 2.75 milyon 
dolar e. 

2- Batîk Fîlîp navê vê 
demjimêra giranbuha ye ku ji 
zêr hatiye çêkirin, û buhaya wê 
jî 2.9 milyon dolar e. 

3- Buhaya vê demjimêrê 3.3 
milyon dolar e, Ku 207 parçe 
Elmasê Feransî, û 481 parçe 
Zomrûd û kevirê giranbuha 
têde bi kar anîne. 

4- Ev demjimêra ji zêrê 
spî hatiye çêkirin, û di sala 
1928’an de, ji aliyê Patrîk Fîlîp 
ve hatiye dîzayînkirin, û bu- 
haya wê jî 3.6 milyon dolar e. 
5- Demjimêra Pilatîn Batrîk 
Fîlîp a cîhanî, ku ji riya vê 
demjimêrê ve, mirov dikare 
dema hemû cîhanê bizane, û 
dîzayneke balkêş heye, û bu- 
haya wê jî 4.03 milyon dolar e. 
6- Loys, (Moinet Meteori) 
buhaya wê 4.6 milyon dolar e. 
7- Ev demjimêra navê wê, 
Elmasê Hoblot e, û bi zêrê spî 
hatiye çêkirin, û buhaya wê jî 
5 milyon dolar e, û bo rûyê wê 
jî 1200 hezar parçe Elmas bi 
kar hatiye. 

8- Batîk Fîlîp 1527, li sala 
1943’an ji aliyê kompaniya 
Patîk Fîlîp ve bi zêrê zer hatiye 
çêkirin, û buhaya wê jî 5.6 
milyon dolar e. 

9- Ev demjimêra ji berhemên 
kompaniya Patîk Fîlîp e, û bo 
çêkirina wê demjimêrê 5 sal 
dem pêwîst e, û buhaya wê jî 
11 milyon dolar e, û bo yekem 
car di sala 1933’an de hatiye 
dîzaynkirin. 

10- Şopard 201, ev demjimêra 
bi giranhuhatirîn demjêmêr tê 
hesibandin, û buhaya wê 25 
milyon dolar e, û ji aliyê kom- 
paniya Swîsrayê bo demjmêra 
dest hatiye çêkirin, û Elmasê 
spî û zer û pembeyî têde hatiye 
bikaranîn. 

